google/wiki40b huggingface dataset:
Lothar II av Italia

Bakgrunn

Han var oppkalt etter sin oldefar Lothar II, konge av Lotharingia.

Medregent

Fra 931 regjerte han sammen sin far Hugo av Italia, greve av Arles og konge av Italia fra 926.
Hugo fikk etter hvert mektige fiender i den italienske adelen. Berengar II av Italia (også kjent som Berengar av Ivrea), som hadde alliert seg med den tyske kong Otto I, dro med en tyskstøttet hær mot Hugo og jaget han ut av Italia i 947.

Konge

Hugo døde i 948; da ble Lothar II enekonge. Lothar hadde i 947 giftet seg med Adelheid av Italia. De fikk en datter, Emma, i 948. Hun ble i 966 gift med kong Lothar av Frankrike. 
Lothars makt og myndighet i Italia var nominell. Fra adelen gjennomførte sin fremgangsrike oppstand i 945, da Hugo ble tvunget i eksil, var det Berengar av Ivrea som hadde all makt i sine hender. gar,
Lothar II døde i 950 i Torino, sannsynligvis forgiftet av eller på oppdrag av Berengar av Ivrea. Etter Lothars død ble enken Adelheid tatt til fange og holdt fanget på slottet Canossa av Berengar som utropte seg selv til konge med sin sønn, Adalbert som medregent. For å befeste sin makt i Lombardia prøvde han å tvinge enken til å gifte seg med Adalbert. Berengar ble i 951 slått av den tyske kong Otto I som befridde Adelheid, giftet seg med henne og tok tittelen konge av Italia i tillegg til sin tyske kongetittel. Han ble senere også kronet til keiser av Det tysk-romerske rike.

Kilder

Lothar figurerer så vidt det er i Adelaidas vitan forfattet av Hroswitha av Gandersheim.
António Francisco Cardim

António Francisco Cardim (født 1596 i Viana do Alentejo nær Évora i Portugal, død 15. august 1659 i Macao i Kina) var katolsk misjonær i Det fjerne Østen, tilhørende jesuittordenen.

Bakgrunn

António Cardim var sønn av Jorge Cardim Frocs og Catherina de Andrade. Han begynte på universitetet i Évora, hvor han ble opptatt i jesuittordenen 24. februar 1611 som 15-åring. Som uttrykk for sin devosjon til den hellige Frans Xavier la Cardim navnet «Francisco» til sitt eget.
Sailfish OS

Sailfish OS (SFOS), også kalt SailfishOS, er en Linuxdistribusjon for mobile enheter sin kombinerer Linuxkjernen med middelvaren Mer, et proprietært brukergrensenitt fra det finske Jolla Oy (alternativt et åpent brukergrensesnitt) og andre komponenter fra tredjeparter.
Sailfish OS blir utviklet av Jolla Oy, prosjektfellesskapene Salfish og Mer, medlemmer av Sailfish Alliance og forskjellige medlemmer av brukernettverk.
Sailfish OS ble lansert i 2012 som en etterfølger til MeeGo. Siste versjon er 2.0.5.6 (Haapajoki) som ble lansert 30. november 2016.
Forbrenningstoalett

Et forbrenningstoalett er et toalett der avfallsproduktene urin og ekskrementer forbrennes ved høy temperatur til minimal askemengde. Det finnes en rekke forskjellige typer, både drevet med strøm og gass.
Analleucosma

Levevis

De voksne finnes gjerne på blomster der de eter pollen.

Utbredelse

Slekten er utbredt i tropisk Afrika (Kongo, Tanzania).
The Van – en pølsevogn til besvær

Handling

"Bimbo" har fått sparken som baker, og slår seg sammen med resten av vennene sine som også er arbeidsledige. Imidlertid innser han at han må skaffe seg et arbeid og kjøper derfor en nedslitt varebil og starter et rullende gatekjøkken. Han tilbyr sin gode venn Larry kompaniskap, men etter en tid starter problemene. Når Larrys rolle forandres fra bestevenn til ansatt, skjer det noe med vennskapet. Parallelt med stigende omsetning glir gleden over å skape noe sammen over i nagende misunnelse. Etter år som arbeidsløs, ulmer mindreverdighetsfølelsen rett under overflaten for temperamentsfulle Larry.

Anmelderne

Filmanmelderne var noe lunkene i sin mottakelse av filmen og den har kun oppnådd 38% på Rotten Tomatoes. Den ble omtalt som en «høyprofilert skuffelse» ved Filmfestivalen i Cannes. Den kjente amerikanske filmkritikeren Roger Ebert gav den 3 av 4 stjerner, men mente samtidig at den var den svakeste av de tre filmene i trilogien. Leonard Maltin gav den bare 1,5 av 4 stjerner.
Den fikk terningkast fire av både Dagbladets og VGs anmeldere. VGs filmanmelder beskrev den på en følgende måte: «The Van er med sin humor lett, trivelig underholdning, overrislet av en bittersøtt snev av alvor». Aftenpostens Per Haddal beskrev den som en saftig komedie som mistet en del energi mot slutten.

Publikum og økonomi

Den ble heller ingen publikumssuksess som forventet og innbrakte i overkant av 700 000 dollar USA og i underkant av £500 000 i Storbritannia. The Commitments, som var den første filmen i trilogien, innbrakte over 20 ganger så mye ved amerikanske kinoer.
Tour of Norway 2016 Ledertrøye

Tour of Norway 2016 ledertrøye. 121 ryttere stilte til start i Drammen 18 mai. 102 ryttere fullførte rittet.
Caipira

Caipira er både navnet på en dialekt og en betegnelse på folk som bor på den brasilianske landsbygda. Dialekten Caipira er en portugisisk dialekt snakket i den brasilianske staten São Paulo og naboområdene Mato Grosso do Sul, Goiás, sørlige Minas Gerais og deler av Paraná.
Prins Harald Kyst

Prins Harald Kyst er en kyststrekning i Dronning Maud Land i Antarktis, beliggende mellom bunnen av Vestvika på vestsiden av Riiser-Larsenhalvøya og Shirasebreen og oppkalt etter prins Harald. Prins Harald Kyst grenser til Prinsesse Ragnhild Kyst i vest og Kronprins Olav Kyst i øst.
Kystlandet ble utforsket av Thorshavnekspedisjonen ledet av Lars Christensen i 1936–1937. Landet ble da kartlagt fra fly av Viggo Widerøe. Kystene i området ble navngitt etter medlemmer av den norske kongefamilien.
Inntil 1973 var utstrekningen av Prins Harald Kyst definert som mellom 34° og 40° grader øst.
Sonia Rykiel

Bakgrunn

Rykiel ble født i Paris-forstaden Neuilly som den eldste av fem døtre til en rumensk urmaker og en russisk mor.
Da hun var 17 år gammel begynte hun å arbeide med å kle opp utstillingsdukker i et butikkvindu i Paris. Hun giftet seg med butikkeieren i 1954, Sam Rykiel, som hun fikk to barn med, men som hun siden ble skilt fra.

Designer

Da hun ble gravid kunne hun ikke finne noen myke trøyer som passet og designet derfor sine egna, med hjelp av ektemannens kontakter i Venezia. Hon designet en mammadrakt og en liten trøye. Hennes første trøye ble kalt «the Poor Boy Sweater» (Fattigguttens trøye) og hun solgte den under ektemakens merke «Laura». Den havnet på omslaget til tidsskriftet Elle og gjorde henne kjent. Den kom til å bli hennes signatur og i USA skulle hun ble kjent under tilnavnet «the Queen of Knits» (Dronningen av strikketøy). Hun har skapt en parfyme der flasken er i form av en trøye.
Hon kom senere til å bli den første moteskaperen som lot sømmene sitte synlig utenpå tøyet. Hun foretrakk tettsittende trøyer, små pilloverer, store opprullede ermer og lange sjal. Gun brukte ofte beige, grått, mørkeblått og kullsvart.
I 1977 ble hun videre den første moteskaper som designet tøy til postordre. Hun ble kjent som strikkemotens mor på grunn av sitt bløte, strikkete og ofte stripete tøy.
Sonia Rykiel ble i 1980 stemt frem som en av verdens ti eleganteste kvinner.
Sonia Rykiel skrev flere bøker, deriblant et moteleksikon og en samling barnebøker. Rykiel samarbeidet med impressarioen og artisten Malcolm McLaren i sangen «Who the Hell is Sonia Rykiel?» på McLarens album Paris i 1995. I år 2009 samarbeidet Sonia Rykiel med H&M i en undertøyskolleksjon, og ir 2010 kom aksessoirer og stikketøy og barneplagg.
Sonia Rykiel er mor til musikeren Jean-Philippe Rykiel.
Slumdog Millionaire – Han som hadde svar på alt

Priser

Filmen vant åtte av de ti prisene den var nominert til under Oscar-utdelingen, blant annet beste film og beste regi. Den ble også kåret til beste film i 2008 av The National Board of Review. Filmen var nominert i fire kategorier i 2008-utgaven av Golden Globes, og vant alle fire: Beste dramafilm, beste regissør, beste manus og beste filmmusikk. Filmen vant også Amandaprisen 2009.
Osona (comarca)

Osona er et comarca i Catalonia, hvis hovedstad er Vic. 
Det grenser i nord til Ripollès, Garrotxa og Berguedà, i øst til La Selva, i sør til Vallès Oriental, og i vest til Bages.
Osona har 147 138 innbyggere og et areal på 1260,12 km².
Mosjømarka

Mosjømarka er et skogsområde og populært turområde øst for Løten i Hedmark. Området strekker seg fra tettbebyggelsen i vest til kommunegrensa mot Elverum, hvor det militære skytefeltet ved Terningmoen hindrer adkomst i øst. I nord avgrenses området av riksvei 3/riksvei 25, og i syd av Rokosjøvegen.
Rondanestien passerer gjennom Mosjømarka fra Oset ved Rokosjøen til Tobru.
Bodybuilding under Stillehavslekene 2003

Bodybuilding under Stillehavslekene  2003. Bodybuilding var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var andre gangen som bodybuilding var med på programmet under stillehavslekene. Guam ble beste nasjon med fire gullmedaljer foran Samoa og Tahiti med to hver.
Henrik Harlaut

Karriere

Harlaut er født og oppvokst i Stockholm, Sverige, og startet å kjøre ski da han var rundt 2 år gammel. Han pleide å reise ned til Alpene i Frankrike med familien hver ferie, og startet å kjøre alpint da han fylte 5. På denne tiden var ishockey lidenskapen hans. Ved fylte 9 år flyttet han og familien til Åre, litt lenger nord i Sverige fordi hans eldste bror startet på en skole hvor han kjørte ski. Åre er Sveriges mest populære skianlegg. Da han flyttet til Åre ble han introdusert for twin-tip, men ble ikke ordentlig interessert før han så Redbull Big Air og sluttet med ishockey.
Da han var 13 dro han på hans første US Freeskiing Open. Han ble ikke kvalifisert, men erfarte mye. Året etter dro han tilbake, kom til finalen og landet sin første switch 1260. Da Jon Olsson, en svensk freestyle alpinist så dette kom han opp til Harlaut og inviterte han til konkurransen Jon Olsson Invitational. Her fikk Harlaut muligheten til å bli kjent med de beste skikjørerne i verden, for ikke å glemme at han kjørte på et av de beste hoppene. Han landet sin første switch 1440 i en alder av 14 år, og fortsatte å konkurrere så mye som mulig. Han hadde lenge ønsket å lage filmer med broren og vennene - rett og slett fordi de mente at dette var noe av det beste med skikjøring. Han kunne uttrykke stilen sin og trikse på en bedre måte. Siden dette har han konkurrert i Dew Tours, X-Games, Freestyle.ch, European Open også videre.
Han har vært med i flere filmer produsert av blant annet Level 1 Productions, 4bi9 Media, Stept Productions, Poor Boyz Productions, Matchstick Productions, Field Productions, Rage Films også videre.
Étienne-Denis Pasquier

Bakgrunn

Étienne-Denis Pasquier var sønn av den i 1794 guillotinerte parlementsråd Étienne Pasquier. Han var også i slekt med dikteren og juristen Étienne Pasquier (1529–1615).

Den franske revolusjon

Han studerte rettsvitenskap, og tiltrakk seg liten oppmerksomhet. Men dette strakk ikke til for å holde ham unna farer. Han ble arrestert, og faren hans ble henettet i 1794. Han ble holdt fengslet i to måneder i Saint-Lazare-fengselet kort før utbruddet thermidorreaksjonen, og løslatt etter Maximilien Robespierres fall og henrettelse i slutten av juli 1794.

Senere karriere

Etter skrekkveldets fall gjorde Pasquier en rask karriere på embetsmannsbanen. Han ble i 1806 maître des requêtes i Conseil d'État, og i 1810 politiprefekt i Paris. 
Ved Napoleon Is fall gikk han over til bourbonerne. Han sørget for ro og sikkerhet i hovedstaden, og ble av kong Ludvig XVIII utnevnt til generaldirektør for bro- og veibygging. I de hundre dagene var han uten noen offentlige verv. Men da kong Ludvig XVIII vendte tilbake for annen gang fikk han inneha forskjellige poster i de skiftende regjeringer. Fra 9. juli til 26. september 1815 var han storseglets bevarer (justisminister) i kabinettet Talleyrand og samtidig innenriksminister.
Fra 1817 til 1818 var han nok en gang justisminister. Han var så utenriksminister, i de Richelieus kabinett 1819-21. 
Under reaksjonen i Karl Xs siste regjeringsår tilhørte Pasquier opposisjonen. Han utøvet ved sine store talegaver stor innflytelse i førstekammeret, støttet mange vilkårlige forordninger og ikke minst innskrenkelse av pressens virkemuligheter. Han gikk i 1824 imot pensjonsreduksjonene og sakrilegieloven, og bidro til ministerpresident Jean-Baptiste de Villèles fall.
Under Ludvig Filip Is regjering var han president i perskammeret. I 1808 ble han baron og 1844 hertug. Fra 1842 var han medlem av Académie française.
Hans memoarer (6 bind, 1893-96) inneholder verdifulle opplysninger om Napoleontidens og restaurasjonens historie.
Sphegina

Utseende

Små (5-8 mm), blankt svarte blomsterfluer, kroppen ganske slank. Hodet er forholdsvis lite, fasettøynene er nakne og bredt skilte hos begge kjønn. Antennene er ganske små, mørke, det tredje leddets form er ulik mellom ulike arter. Ansiktet er litt innhult, munnkanten noe framskutt. Thorax er forholdsvis liten og avrundet, litt matt svart. Beina er gule og svarte. For- og mellombeina er slanke. På bakbeina er lårene fortykkede, svarte, med korte, stive børster på undersiden, dette er mer utpreget enn hos slekten Neoascia, som de ligner. Leggen er sterkt krummet slik at den kan foldes tett inntil låret. Bakkroppen er kølleformet, de fremste leddene danner en smal stilk, svart og rødlig. Hannens bakkropp er ganske slank, hunnens nærmest pæreformet bak stilken. På farge er bakkroppen vanligvis svart og rødlig, på sidene har den lange, lyse hår. Vingene er smale, lett røykfargede med brunt vingemerke. Arten Sphegina sibirica utmerker seg ved å være svært variabel i fargen, ofte er hele dyret bortsett fra hodet gult, andre ganger kan den være hovedsakelig svart som de andre artene.

Levevis

Midjeblomsterfluene treffes helst i og ved fuktige skoger, der de gjerne besøker blomster, særlig skjermplanter. Larvene utvikler seg i sevjeutfloder, eller under barken på døde trær eller stammer der det er gjærende sevje. De voksne fluene er å finne mellom juni og august.

Utbredelse

Slekten forekommer i Palearktis og Nord-Amerika, dessuten i Sørøst-Asia.
Kroppan

Kroppan var en gård i den tidligere Tiller kommune, siden 1964 del av Trondheim. Den lå på høydedraget mellom Leirelva og Nidelva.
Gården stammer fra Merovingertiden (før 800 e. Kr.) og var en av de eldste i Tiller herred. I 1430-årene lå den under erkebiskopen, ved reformasjonen ble den krongods. 1594 ble Kroppan gård oppdelt og delvis solgt til byborgere, imidlertid ble hele gården gitt til Domkirken 1646. Rundt år 1800 ble den selveierbruk og ble i samme slekts eie til 1970-tallet, da gården ble revet for å gi plass til en ny trasé på Europavei 6, Kroppanbrua, denne ble åpnet 1975. 
Boligfeltene Kroppan og Kroppanmarka ligger rundt 400 m sør for den opprinnelige gården.
Katreus

Utseende

Katreus johnstoni er en ganske stor (vingespenn 45 millimeter), mørkbrun smyger med et oransje tverrbånd på forvingen.

Utbredelse

Slekten er utbredt i Vest-Afrika.
Ormøy (Færder)

Ormøy (også skrevet Ormø og Ormøya) er en ca. 120 dekar stor øy i Færder kommune. Øya ligger øst for Jarlsø og vest for Torgersøya. Den vestlige delen av øya er den bratteste. Ved nordenden av Ormøy ligger Ormøybåen, der det bodde folk fra ca. 1790. Den er forbundet med Ormøy med et smalt eid som har blitt til i løpet av de siste par hundre åra. Ormøy inngår i Færder nasjonalpark, som ble opprettet i 2013.
Ormøy nevnes allerede i 1207, da baglerne kom seilende og la til ved Ormøy. De planla å overfalle kong Inge i Tunsberg, men fikk høre at han var i Oslo og seilte derfor snart videre dit. Øya er også nevnt flere andre ganger opp gjennom historien, ofte som samlingssted for skipsflåter.
Utafor Ormøy er det to registrerte skipsvrak fra 1900-tallet som har status som kulturminner. På øya er det også tre gravhauger fra bronsealderen, hvorav alle har blitt utgravd eller plyndra. Den sørligste gravhaugen er den største, og har en diameter på om lag 12 meter.
På det høye fjellet sør på Ormøy er det fire bolter, den eldste sannsynligvis stammer fra en klaffetelegraf som ble satt opp under napoleonskrigen. Den var i operasjon fra 1808 til 1814, som repeterstasjon nr. 77. Tre av boltene ble seinere skifta ut slik at de kunne benyttes til et trigonometrisk merke under andre verdenskrig.
Koreoxyomus

Utseende

En liten (3,7 - 4,7 millimeter), avlang, litt matt, mørkbrun til svart gjødselbille. Kroppen er nokså hvelvet. Hodet er skovlformet uten knøler. Pronotum er rundet, kraftig punktert. Dekkvingene er hvelvede og rundede med dype punktstriper.

Levevis

Arten er funnet  i eikeskog i ca. 900 meters høyde. Voksne biller finnes både om høsten og i juni, så de overvintrer trolig som voksne. Ellers er lite kjent om biologien deres.

Utbredelse

Arten lever (som det går fram av navnet) i Korea.
Norsedons

Norsedons er den første offisielle supporterklubben til den engelske fotballklubben AFC Wimbledon. Et eget charter signert av ledelsen i AFC Wimbledon bekrefter Norsedons' unike posisjon som den aller første supporterklubben til AFC Wimbledon.
Norsedons ble stiftet i 2003 av Hans Petter Bakke. De første årene var klubben initiativtager til fotballkampen "Battle of the Sword" mellom den norske supporterforgreningen og et lag av engelske supportere. Dette sverdet er i dag utstilt på Kingsmeadow i premieskapet til AFC Wimbledon.
Bihav

Bihav er et avgrenset havområde nær kysten og utgjør en del av et større hav. Bihavene blir inndelt i middelhav og randhav.
Övre Soppero

Övre Soppero (samisk Badje Sohpar) er et tettsted i Kiruna kommune i Norrbottens län i landskapet Lappland i Sverige. I 2010 hadde tettstedet 201 innbyggere.
Zvishavane

Zvishavane er en gruveby i provinsen Midlands i Zimbabwe. Byen vokste fram som boligområde under avnet Shabani for asbestgruven Shabanie som ble etablert der i 1916. I 1928 kom det jernbane til byen, som i 1982 fikk sitt nåværende navn. I tillegg til asbest utvinnes det platina, gull, beryll, kromitt, jernmalm og diamanter i området.
Byen hadde 45325 innbyggere i 2012. Landets president Emmerson Mnangagwa og vinner av 100 meter i Paralympics 2000 og 2004 Elliot Mujaji kommer fra Zvishavane.
Boca del Cufré

Transport

Ruta 1 Brigadier General Manuel Oribe forbinder Boca del Cufré med  Colonia (vest).
Brennpunkt New York

Handling

Kriminalbetjentene Doyle og Russo fra New York jobber iherdig for å knuse en ring av narkosmuglere og dermed avdekke den franske narkotika-forbindelsen mellom New York og Marseille. Det franske narkotika-kartellet er meget sterk, men på grunn av Doyles iherdige kamp har de fått alvorlige problemer. Derfor bestemmer de seg for å skaffe til veie en leiemorder for å drepe Doyle. Leiemorderen hentes inn fra Frankrike og skal etter planen myrde ham mens han er på vei hjem til sin egen leilighet. Til alt hell sneier han bare Doyle med rifla, noe som utløser en intens klappjakt gjennom deler av New York. Doyle innhenter gjeringsmannen, men kampen med å få has på selve hjernen i kartellet blir meget vanskelig. Doyle får rede på hvor og når en stor narkotikatransaksjon skal finne sted. Mye tyder på at storsjefen vil være til stede. Doyle, Russo og store deler av politietaten gjør seg klare til en storaksjon.

Popularitet og økonomi

Brennpunkt New York ble meget populær i USA hvor den ble sett av 25 millioner. Den innbrakte $41 millioner og ble den fjerde mest innbringende filmen i USA i 1971.
Produksjonskostnadene var på $2,2 millioner.

Anmelderne

Den ble svært godt mottatt av anmelderne, noe som gjenspeiles i at den har fått 98 % på Rotten Tomatoes. Både Roger Ebert og Leonard Maltin gav den toppkarakter.

Priser

Filmen mottok fem Oscar; Disse kom for Beste film, Beste regissør, Beste skuespiller, Beste filmatisering og Beste klipp. Den ble også tildelt to Golden Globes (Hackman og Scheider).
I 2006 ble den utvalgt for bevaring USAs nasjonale filmregister.
Det amerikanske filminstituttet har kåret Hackmans rollefigur Doyle til filmhistoriens 44. beste helteskikkelse.

Tema og innspilling

Filmen omhandler smuglingen av narkotika fra Tyrkia til USA via Frankrike og Canada. Ruten ble kalt «the French Connection» (den Franske Forbindelsen).
Filmen er blant annet kjent for en intens biljakt der «Popeye», i en «lånt» 1971-modell Pontiac LeMans, følger etter en morder. Politiet i New York hjalp til og filmfolka fikk bokstavelig talt kontrollere trafikklysene der biljakten skulle foregå. Biljakten ble filmet uten tillatelse.
Chitty Bang Bang

Chitty Bang Bang var det uformelle navnet på en rekke berømte  engelske racerbiler, bygget og kjørt av Grev Ludvig Zaborowski og hans ingeniør Clive Galop på 1920-tallet, som inspirerte til boken, filmen og musikalen Chitty-Chitty-Bang-Bang.
Chittys ble bygget og lagret på Higham Park, Zborowski's eiendom nærheten av Canterbury, Kent. Bilene var så høytlydte at Canterbury angivelig skal ha vedtatt en lov som forbød dem å kjøre innen byens grenser. Opprinnelsen til navnet "Chitty Bang Bang" er omstridt, men kan ha blitt inspirert av flyingeniøren,Letitia Chitty som syntes lyden lignet på en flymotor på tomgang, det kan ha sin opprinnelese i en sexy sang fra Verdenskrig.
Pedal steelgitar

Pedal-steelgitaren er en type elektrisk gitar med pedaler og knespaker, og som har egne bein og står på gulvet. Høyre fot brukes som oftest på en volumpedal, mens venstre fot brukes til å trykke ned én eller flere av pedalene. Knærne plasseres under gitarkassen, slik at en kan bevege på knespakene som henger under kassen ved å bevege knærne til høyre, venstre eller rett fram.
Strengene henger høyt over halsen på instrumentet. I stedet for å trykke strengene mot båndene, holder gitaristen et massivt metallstål (bar) ned på strengene. Stålet kan føres opp og ned langs strengene for å skape den karakteristiske «slidelyden». Ved å bruke pedalene og spakene endrer en strengenes tonehøyde.
Pedal-steelgitar spilles vanligvis med fingerplektere (picks).
Megalaimidae

Etymologi

Det vitenskapelige familienavnet følger av slektsnavnet Megalaima (som ikke lenger er i bruk), som er satt sammen av de to greske uttrykkene mega (μέγας = stor) og laimos (λαιμός = strupe).

Taksonomi

Det ble tidligere regnet tre slekter til denne familien; Caloramphus, Megalaima og Psilopogon, men nyere studier viste at også Psilopogon tilhørte i den samme kladen. Det ble derfor besluttet å flytte alle artene til samme slekt, og Psilopogon ble valgt etter prinsippet om taksonomisk prioritet.
What Have They Done to My Song Ma

«What Have They Done to My Song Ma» er en amerikansk sang med melodi og tekst av Melanie Safka. Hennes versjon ble utgitt på singlen Buddah 268.

Coverversjoner

Dalilah Levi spilte inn en suksessfull tyskspråklig versjon av sangen i 1971. En coverversjon med Ray Charles («Look What Have They Done to My Song, Ma») ble utgitt i 1972. Coverversjoner har også blitt gjort av Nina Simone samt Billie Jo Spears. En coverversjon med det jugoslaviske rockbandet Bajaga i Instrukturi på serbisk («Vida šta sam ti uradio pesme, mama») ble utgitt i 1985.
I 1980-årene anvendte the Quaker Oats Company en versjon av «What Have They Done to My Song Ma» i sin reklame for Instant Oatmeal med den endrete teksten: «Look what they've done to my oatmeal».

Norsk versjon

Arne Bendiksen har skrevet en norsk tekst. På norsk bærer den tittelen «Hva har de gjort med min sang, mor».